Iepirkuma komisija ir saņēmusi no ieinteresētā pretendenta jautājumus par iepirkuma
“Daudzdzīvokļu māju tehniskā apsekošana” Iepirkuma identifikācijas Nr. RN2026/4, dokumentāciju
un sniedz atbildi: 

	Kārtas numurs
	Jautājums
	Atbilde

	1.
	Nolikuma 7. pielikuma “Darba uzdevums (būves periodiskajai tehniskajai apsekošanai)” 18. punktā noteikts, ka līguma izpildes laikā Pasūtītājs var precizēt tehniskās apsekošanas uzdevumu katrai būvei, iepriekš to saskaņojot ar Izpildītāju.
Lūdzam precizēt, kādā apjomā Pasūtītājs ir tiesīgs veikt šādus precizējumus, un vai tie var ietvert arī papildu darbu veikšanu, piemēram, ģeoloģisko izpēti vai konstrukciju atsegumus, kas sākotnēji nav paredzēti darba uzdevumā.
	Nolikuma 7. pielikuma “Darba uzdevums, ka līguma izpildes laikā Pasūtītājs var precizēt tehniskās apsekošanas uzdevumu katrai būvei, iepriekš to saskaņojot ar Izpildītāju.

Saskaņā ar  iepriekš minēto Nolikuma 7.pielikuma “Darba uzdevums (būves periodiskajai tehniskajai apsekošanai)” 18. punktā noteikto, Pasūtītājs ir tiesīgs veikt šādus precizējumus atbilstoši konkrētai situācijai un nepieciešamības gadījumā arī ietverot papildus darbu veikšanu, par kuru izpildi Pasūtītājs un Izpildītājs papildus sastādīts atsevišķu vienošanos. 


	2. 
	Nolikuma 7. pielikuma 19. punktā noteikts, ka pirms tehniskās apsekošanas atzinuma iesniegšanas BIS Izpildītājs to saskaņo ar Pasūtītāju.
Lūdzam precizēt, vai tehniskās apsekošanas atzinuma saskaņošana ar Pasūtītāju un tā iesniegšana BIS ir jāveic iepirkuma līguma izpildes termiņa ietvaros (t.i., līdz 2026. gada 31. decembrim).
	
Tehniskās apsekošanas atzinuma saskaņošana ar Pasūtītāju un tā iesniegšana BIS ir jāveic iepirkuma līguma izpildes termiņa ietvaros (t.i., līdz 2026. gada 31. decembrim).

	3.
	Informējam, ka ar 2026. gada 3. martu veikti grozījumi Ministru kabineta 2021.gada 15.jūnija noteikumos Nr. 384 “Būvju tehniskās apsekošanas būvnormatīvs LBN 405-21”, tostarp attiecībā uz ugunsdrošības prasībām.
Ņemot vērā, ka iepirkuma darba uzdevumā ir atsauce uz iepriekšējo regulējuma redakciju, lūdzam precizēt, vai pakalpojums jāsniedz atbilstoši aktuālajai (spēkā esošajai) normatīvo aktu redakcijai vai atbilstoši iepirkuma dokumentācijā norādītajām prasībām.
	
Pakalpojums jāsniedz atbilstoši aktuālajai (spēkā esošajai) normatīvo aktu redakcijai.



